Congregatio Missionis
Congregatio Missionis est congregatio sive institutum clericale iuris pontificii. Sodales instituti, qui vulgo Lazaristae sive Sacerdotes Missionis vel etiam Vincentiani vocantur, nomini sigla CM postponunt. Lazaristiae sive Vincentiani anno 1625 a sancto Vincentio a Paulo Parisiis fundati sunt, ut pauperibus servirent. Die 31 Decembris 2008 ad congregationem 521 domus et 3 903 sodales (quorum 3 068 sacerdotes) pertinuerunt. Se ipsos sacerdotes saeculares et fratres, qui vitam communem sequuntur, censent. Nomen Lazaristi a prima domu materna (Saint Lazare, Parisiis) deductum est, quae nondum exstat. Vita Vincentiana fiducia Dei benigni innititur Iesumque pauperibus amministrantem praedicantemque sequitur. Sententia Vincentiana est: "Evangelizare pauperibus".